***Those Who Wish Me Dead*** er en amerikansk actionfilm fra 2021 regissert av Taylor Sheridan, etter et manus skrevet av Michael Koryta og Charles Leavitt. Filmen følger en gutt som blir vitne til at faren hans blir drept, og en brannmann som forsøker å hjelpe den unge gutten med å flykte. Filmen hadde premiere i Sør-Korea den 5. mai 2021 og i USA den 14. mai.

Handlingsreferat
----------------

Brannbetjenten Hannah Faber har problemer etter å ha mislyktes i å forhindre dødsfallene til tre unge campingturister og en annen brannmann i en stor skogbrann. Hun er nå plassert i et utkikkstårn i Park County, Montana. Samtidig får Owen Casserly vite om dødsfallet til en distriktsadvokat og familien hans, tilsynelatende i en gasseksplosjon. Men de ble egentlig myrdet av de to leiemorderne Jack og Patrick. Owen mistenker at han er det neste målet, og flykter sammen med sønnen Connor. Han har til hensikt å søke tilflukt hos sin svoger Ethan Sawyer, en assisterende sheriff. Men de blir overfalt, og Owen omkommer. Connor får bevisene mot leiemorderens arbeidsgiver, Arthur Phillip.

Ethan Sawyer oppdager snart Owens bilvrak, og Hannah Faber snubler over Connor. Hun tar ham med tilbake til utkikkstårnet sitt for å få tak i hjelp. Leiemorderne møter sjefen sin, som gir dem ordre om å jakte på og drepe Connor også. Som en avledning starter de en skogbrann i området. De reiser hjem til Ethan for å lete etter Connor. De finner og avhører Ethans kone, Allison, som er gravid. Når de tvinger henne til å kontakte Ethan, gir hun ham en hemmelig kode for å varsle om at noe er galt, Hun kjemper deretter mot leiemorderne og stikker av.

Hannah oppdager at et lyn-nedslag har deaktivert en radio ved utkikkstårnet. Hun forsøker å få Connor til den nærmeste byen til fots, men de blir tvunget til å finne en annen vei når en brann blokkerer veien deres. Ethan vender hjem sammen med sheriffen for å beskytte Allison. Men de blir fanget i et bakhold. Sheriffen blir drept av leiemorderne, og de tvinger Ethan til å lede dem videre gjennom skogen. Når leiemorderne ankommer Hannahs utkikkstårn, forsøker Hannah og Connor å gjemme seg, samtidig som Ethan forsøker å få det til å se ut som om hele tårnet allerede er forlatt.

Medvirkende
-----------

* Angelina Jolie som Hannah
* Finn Little som Connor
* Jon Bernthal som assisterende sheriff Ethan
* Aidan Gillen som Jack
* Nicholas Hoult som Patrick
* Jake Weber som Owen
* Medina Senghore som Allison
* Tyler Perry som Arthur
* James Jordan som Ben
* Tory Kittles som Ryan

Referanser
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22  David Rooney (12. mai 2021). «Angelina Jolie in Taylor Sheridan’s ‘Those Who Wish Me Dead’: Film Review» **(engelsk)**. Besøkt 16. mai 2021.
2. ↑  "Those Who Wish Me Dead"; *EIDR*; besøksdato: 18. februar 2022; EIDR identifier: 10.5240/A8BF-0C06-44B4-3B0B-9D7D-4.
3. 1 2 3 4 5 6 7 8 9 10  Peter Debruge (12. mai 2021). «‘Those Who Wish Me Dead’ Review: Angelina Jolie Braves a Wildfire – and Then Some – in Heated Survival Extravaganza» **(engelsk)**. Besøkt 16. mai 2021.
4. 1 2   nmhh.hu[Hentet fra Wikidata]
5. ↑   EIDR, «Those Who Wish Me Dead», EIDR identifier 10.5240/A8BF-0C06-44B4-3B0B-9D7D-4, besøkt 18. februar 2022[Hentet fra Wikidata]

Eksterne lenker
---------------

* (en) *Those Who Wish Me Dead* på Internet Movie Database Rediger på Wikidata

* (da) *Those Who Wish Me Dead* i Danmark Nationale Filminstitut Rediger på Wikidata

* (en) *Those Who Wish Me Dead* på AllMovie Rediger på Wikidata

* (fr) *Those Who Wish Me Dead* på Allociné Rediger på Wikidata

* (nl) *Those Who Wish Me Dead* på MovieMeter Rediger på Wikidata

* (en) *Those Who Wish Me Dead* på Rotten Tomatoes Rediger på Wikidata

* (en) *Those Who Wish Me Dead* på Metacritic Rediger på Wikidata
* Filmtrailer på Youtube